మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రూ. 82వేల కోట్ల‌ను దాటిన జ‌న్ ధ‌న్ డిపాజిట్లు
జ‌న్ ధ‌న్‌(పీఎంజేడీవై) ఖాతాల్లో మొత్తం డిపాజిట్లు రూ.82 వేల కోట్ల‌ను దాటేశాయి. కేంద్రం దీన్ని ఎంతో ప్ర‌తిష్టాత్మ‌కంగా తీసుకుంది. దీనిపై వారం వారీ స‌మీక్ష ఉన్నందువ‌ల్లే ఇంత పురోగ‌తి సాధ్య‌మైంది. దేశంలో ప్ర‌తి కుటుంబానికి బ్యాంకు ఖాతాలు ఉండేలా చూడ‌టం ద్వారా ఆర్థిక అస్పృశ్య‌త‌ని, త‌ద్వారా పేద‌రికాన్ని నిర్మూలించే ల‌క్ష్యంతో ఈ ప‌థ‌కాన్ని ప్రారంభించారు. ఇది దాదాపుగా అనుకున్న ఫ‌లితాల‌ను రాబ‌డుతోంది. గ‌ణాంకాలే దానికి సాక్ష్యాలుగా నిలుస్తున్నాయి.
Samayam Telugu | Updated:
Sep 5, 2018, 04:43PM IST
కేంద్ర ప్ర‌భుత్వం ప్ర‌తిష్టాత్మ‌కంగా చేప‌ట్టిన జ‌న్‌ధ‌న్ ప‌థ‌కం విజ‌య‌వంతంగా దూసుకెళుతోంది. ఇందులో ప్ర‌భుత్వ రంగ బ్యాంకులు గ‌ణ‌నీయ‌మైన పాత్ర‌ను పోషిస్తుండ‌గా.. ప్ర‌యివేటు బ్యాంకులు మాత్రం చూసిచూడ‌న‌ట్లు ఉంటున్నాయి. 80% ఖాతాలు ప్ర‌భుత్వ రంగ బ్యాంకుల్లో ఉండ‌ట‌మే నిద‌ర్శ‌నం. అంతే కాకుండా మొత్తం జ‌న్ ధ‌న్ ఖాతాల్లో ఉన్న సొమ్ములో సైతం 80% ప్ర‌భుత్వ రంగ బ్యాంకుల్లోనే పొదుపు అయి ఉంది.
వీటికి సంబంధించి తాజా గ‌ణాంకాలు చూస్తే జ‌న్‌ధ‌న్ ఖాతాల విష‌యంలో ప్ర‌భుత్వ రంగ బ్యాంకుల కృషి ఎంతో అర్ధ‌మ‌వుతోంది. కేవ‌లం ఖాతాలు తెర‌వ‌డంతోనే స‌రిపెట్ట‌కుండా ఆయా ఖాతాదారుల‌కు పాస్‌పుస్త‌కాలు, రూపే కార్డులు అందించ‌డంలో ప్ర‌భుత్వ రంగ బ్యాంకులు నిరంత‌రాయం కృషి చేస్తూనే ఉన్నాయి.